Plane Tree Cottage | LekkeSlaap
Vanaf R600 per nag (plek vir 1)
Plane Tree Cottage is in die prentjiemooi Paarl in Lemoenkloof geleë. Dié enkeleenheid is in die eienaars se privaat huis en daar is net slaapplek vir 1 gas. 'n Trap lei direk vanuit die ingangsportaal na die privaat en-suite solderkamer op die boonste vloer. Die gas se privaatheid word gerespekteer. Vanweë die sentrale ligging is hierdie kamer ideaal vir 'n ouer wat skoolgeleenthede bywoon, sake-reisigers, hospitaalbesoekers en 'n gas wat wil oorslaap na 'n troue.
Die gerieflike en ruim solderkamer het enkelbeddens met elektriese komberse. Die kamer het 'n en suite-badkamer met 'n stort, wasbak en 'n toilet. Die kamer het ook 'n hoekie wat met 'n mikrogolfoond, yskassie, tee- en koffiemaakgeriewe, toegerus is. Vars melk en beskuit word met aankoms voorsien. Let asb. dat dit nie 'n volledige selfsorg-eenheid met kosmaak-geriewe is nie. Gratis WiFi en 'n lessenaar is beskikbaar. Daar is nie 'n TV of haardroër in die kamer nie. Parkeerplek is in straat voor die huis beskikbaar. Kuiergaste word onder geen omstandighede toegelaat nie. Sleg die betalende gas mag in die kamer wees.
Die huis is sentraal geleë naby skole, hospitale en die middedorp. Die eenheid is 1,1 km vanaf Mediclinic Paarl, 500 m vanaf Paarl Provinsiale Hospitaal, 200 m vanaf Sereno Clinic, 3 km vanaf Cure Daghospitaal en 3 km vanaf St Stephen Onkologie.